Rugadh báire ar an mbochtacht
Donnchadh Mór Ó Dálaigh cct.
Rugadh báire ar an mbochtacht;
tearc fhuilngeas a hanshocracht;
nír chás duine a-bháin dá
breith,
do-cháid an uile d'éinleith.
I n-aimsir Pheadair Is Phóil
— ag trághadh gé tá a
honóir — 
do bhí an bhochtacht 'n-a linn láin
gur shocracht linn í d'fhagháil.
A-tá ag na daoinibh do dhligh
leanamhain an luirg dhírigh
beatha as táire ná bheith bocht
ag breith báire ar an mbochtacht.
Gin gurab air as mhó meas
is buidheach Dia dá dhaidhbhreas
bochtacht gin go mbeath dá thoil
neach leis nach olc a easbhaidh.
'N-a comhthrom ní budh cuirthe
conách gémadh ceaduighthe;
an daidhbhreas gurab é as fhearr
is é a aighneas go haithghearr.
Don chruinne mar chuid ronna
Íosa ar n-oide foghloma
an almsa rug do roghain;
tug annsa dá heasbhadhaibh.
Fada ó a báire do bhreith dhí
Muire ógh d'imtheacht uaithe
bean a carthana ó chroidhe,
banchara na bochtaine.
do beanadh dhí — dia do chor — 
gur fágbhadh hí na haonar
rí na n-uile 's a easbhail;
Muire ní hí a héineasbhaidh.
Ní fhuair fa dheoigh — is dó
tám — 
do dhíoth carad ná compán
d'éis na n-easbal go héanar
easgar ó nach
éiréaghadh.
Gabhthar i ngaisde an éaga
Froinséis fear a coimhéada
— gár fhearr bráighe — ag
an mbochta,
ceann báidhe na bochtachta.
Fear do ba treise ar a thoil,
fear iomchuir cuinge crábhaidh,
bráthair nachar char a chorp,
damh nar ghnáthaigh a ghreasocht.
Béal tana dá dtugadh fios,
bas gheal nach glacadh díleas,
croidhe ler chuma a dhochar,
urra a oire d'iomachar.
An traigh míon ná an mhala cham
ní thug oilbhéim don anam,
ná an chiabh mhaoth nar mhaoth gcrábhaidh,
far bhaoth ciall a chompánaigh.
Ní as ar bhaoghal a bhréagadh
don tsúil chuirr do choimhéadadh
an t-abhra gan díon ar dheoir
gá dtarla a díol do dhoirrseoir.
Le a chrábhadh ag breith breithe
do bhí a héisdeacht d'áireithe
an chluas do ba caol tuigse;
saor do-chuas ón chéadfaidh-se.
Dá gcur fa umhla an anma
na céadfadha corpardha
gá dtú acht nocha dtabhradh sbéis
i gclú dá bhfaghbhadh Froinséis.
A bhriathar mhilis mhálla
nír fhéad fear a faghála
neamhdhóigh as an ní a-deireadh;
seanmhóir í do oibrigheadh.
I gcontabhairt ná cuiream
go n-éisdfeadh rer n-urfhuigheall:
ní dochuirthe aghadh air
gabhal chothuighthe an chrábhaidh.
An dtibhreá d'éarlamh eile
dá threise d'fhior impidhe,
a rí na n-uile, ar a éis
an ní nach fuighe Froinséis.
Bráthair Mionúr do rádh ris
dá umhla — gá dtám
thairis — 
sé dá ainmniughadh as a hucht
daingniughadh hé ar a umhlocht.
Na géaga as airde san fhiodh
ón ghaoith gé ghabhaid briseadh
gach géag dá mbí umhal ann
pudhar dhí nocha déanann.
An chnú thoraidh téid sa sruth
do réir fheasa na n-eolach;
bheith ar talamh Is dú dhí
's an chnú fhalamh i n-airde.
Gach tuar as truime geamhar
le a gort Is gnáth ísleaghadh;
an tslat chumhra gidh hí ann
is í as umhla dá hubhall.
Móide an toradh tháinig dhé
nír bhean bráthair dá ísle
— fán gach achaidh as fhearr gort — 
geall dar n-athair ar umhlocht.
Is córaide dá chlannaibh
an t-athair ór fhásamair
na baramhla do-bhearar
a n-aradhna d'ísleaghadh.
Go breith an chluiche ó chianaibh
ní bhíodh aca acht éinriaghail;
reacht an chlann-sa 'n-a dá cuid;
ní do theacht tharsa támuid.
Do filleadh orra dá éis
an chlann do chin ó Fhroinséis
an báire do bhí rompa;
do bhí a n-áille iasochta.
'N-a gcloinn tabhartais a-táid;
ní ghabh leo acht an lá iompáid;
bheith dháibh amhlaidh ar a éis
do tharngair an fáidh Froinséis.
Ní hiomdha dhínn 'n-a dheaghaidh
bráthair bhíos gá hoileamhain
an riaghail gá dámaid dí
fiadhail acht tánaig thairse.
Nach fiú aonmhonadh hé féin
dá ionnmhus Is iúl soiléir;
ní beag do dhímheas é air
do dhíleas dá mbé ag
bráthair.
Is cóir sa chás i bhfuilim
gan fhailleachadh m'urfhuighill
— ar síoth re laogh nDé
dlighe — 
ní saor é ó oirbhire.
Deacra dhúinne iná dhuit-se
dul beo ón bheirn ghábhaidh-se;
beag an phian do bhí id bhochtacht,
do mhian do bh'í an anshocracht.
Ar n-éigean muna fhóire
maoidh ar Mhac na banóighe
buirre na glaice gonta
duinne i n-aice th'umhlochta.
Maoidh fós ar oidhre an Athar
tú go héag dá hiomachar
— neimh an bhuinn gár dhocra dhuid? — 
cuing na bochta fad bhrághuid.
Is tugtha gan mo theibe
d'eineaclann it fhoighide
Mac Dé dá n-eitghe th'umhlocht
leigthe mé led mheasardhacht.
An ghuin bháis do bhaoi id chridhe
ar Críosd ciodh nach maoidhfidhe?
a dhoigh gár dhocra treabhlaid?
goin th'ochta ní hindearmaid.
Im ionadh Is tú thoghaim
d'aighne agus d'fhior uroghaill;
do bhiadh ar námha réidh rinn
mo námha féin dá bhfuilnginn.
Ní as a ndoirtfinn mo dhéara
bean osgladh as m'aithmhéala,
a dheochain, a chnú cridhe,
ós tú eochair m'aithrighe.
A oide, a athair dála,
a sgiath dídin diongbhála,
mo locht as a thruaill tugadh,
do-chuaidh thort mo theasrugadh. Rugadh.